Frigat kelas Brandenburg

Kelas F123 Brandenburg adalah sebuah kelas kapal frigat buatan Jerman. Ia telah dipesan oleh Tentera Laut Jerman pada bulan Jun 1989, dan kemudian disiapkan dan ditauliahkan antara tahun 1994 hingga 1996 bagi mengantikan . Tugas utama frigat ini adalah untuk melaksanakan peranan peperangan anti kapal selam, selain berperanan pertahanan peperangan anti pesawat, markas taktikal skuadron, dan operasi peperangan permukaan. Rekabentuknya termasuk gabungan ciri-ciri halimunan.

Kini, kelas F123 sedang dinaik taraf di bawah projek Fähigkeitsanpassung FüWES (FAF). Antara komponen utama yang dinaik taraf adalah Sistem Pengurusan Tempur, yang mana merupakan sebuah versi bagi sistem Thales Nederland TACTICOS. Kapal ini juga akan menaik taraf sistem IFF, kepada sebuah sistem radar sekunder EADS MSSR 2000 I. Bagaimanapun, radar utamanya, iaitu radar pencari 2D jarak jauh, Thales Nederland LW08, dan radar pengawasan 3D jarak sederhana, Thales Nederland SMART-S, akan dikekalkan. Kapal ini juga akan dipasang dengan sonar-sonar aktif frekuensi rendah di bawah program LFTASS usaha sama Perancis-Jerman tetapi pihak Perancis telah menarik diri pada tahun 2000 dan kini menggunakan sebuah terbitan daripada Sonar 2087 buatan Britain; Bayern menerima prototaip saonar TASS 6-3 tetapi kemungkinan besar unit ini tidak akan dipesan berdasarkan keadaaan belanjawan semasa.

Kapal-kapal dalam kelas
Kesemua kapal dalam kelas ini dinamakan bersempena dengan nama Bundesländer (negeri) di Jerman dan berpangkalan di Wilhelmshaven membentuk 2. Fregattengeschwader (Skuadron Frigat ke-2) dalam Tentera Laut Jerman.

Kemalangan Terusan Kiel 
Pada pagi Rabu 9 Disember 2015, Mecklenburg-Vorpommern sedang melintasi Terusan Kiel apabila ia kemudian terlibat dalam satu perlanggaran dengan sebuah kapal kontena Nordic Bremen yang menyebabkan kerosakan pada kedua-dua kapal. Mecklenburg-Vorpommern mengalamai satu lekukan sepanjang  haluan di aras dek utama, sementara Nordic Bremen hanya mengalami sedikit kerosakan, hanya terpaksa memindahkan dua buah kontena yang rosak sebelum menyambung pelayarannya. Sebab akan terjadinya kemalangan ini kini masih disiasat , meskipun beberapa laporan mencadangkan bahawa ia diakibatkan oleh keadaan angin.

Lihat juga
 Senarai kelas frigat

Rujukan

Pautan luar

 naval-technology.com